ཞུས་པ་བཞུགས་སོ།།
ས་ཆེན་ཀུན་དགའ་སྙིང་པོ།
141



༄༅། །ཨོཾ་སྭ་སྟི་སིདྡྷི། གཞུང་རྡོ་རྗེའི་ཚིག་རྐང་གི་འགྲེལ་པ། རྣལ་འབྱོར་
དབང་ཕྱུག་དཔལ་ས་སྐྱ་པ་ཆེན་པོ་ལ་བྱང་ཆུབ་སེམས་དཔའ་ཟླ་བ་རྒྱལ་མཚན་གྱིས་ཞུས་
པ༑ རྗེ་བཙུན་བླ་མ་དམ་པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །
བདག་སོགས་སེམས་ཅན་ཐམས་ཅད་ཐུགས་བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་་་
བརླབ་ཏུ་གསོལ། ལམ་འབྲས་བུ་དང་བཅས་པའི་གདམས་ངག་ལ་དོན་གཉིས་ཏེ།
བླ་མ་དམ་པའི་ཞབས་ལ་ཕྱག་འཚལ་ཞིང་ལམ་འབྲས་བཤད་པར་དམ་བཅའ་བ་དང༌།
གཞུང་དངོས་སོ། །
དང་པོ་ནི། བླ་མ་དམ་པའི་ཞེས་པ་སྟེ། བླ་མ་གཅིག་ཉིད་ལ་ཡོན་ཏན་གྱི་ལྡོག་་
པས་ཕྱེ་ན་བཞི་སྟེ། ཕྱི་སྒྲོ་འདོགས་ཡོངས་སུ་གཅོད་པར་བྱེད་པའི་བླ་མ་རྡོ་རྗེ་སློབ་དཔོན་
དང་༑ ནང་རང་བྱུང་གི་ཡེ་ཤེས་སྟོན་པར་བྱེད་པའི་བླ་མ་དང༌། གསང་བ་ལྷན་ཅིག་་་་་་
སྐྱེས་པའི་ཡེ་ཤེས་སྟོན་པར་བྱེད་པའི་བླ་མ་དང༌། མཐར་ཐུག་ཆོས་ཐམས་ཅད་དེ་ཁོ་ན་་་་
ཉིད་དུ་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་ནོ། །དང་པོ་ནི། ལུས་ལ་བུམ་པའི་་་་
དབང་བསྐུར་ནས་བསྐྱེད་པའི་རིམ་པ་ཕྱིའི་བྱ་བ་གཙོ་བོར་སྟོན་པས་ལམ་ལས་མིང་དུ་
བཏགས༑ འོག་མ་གསུམ་ནི། ལྟ་བ་ལས་མིང་དུ་བཏགས་ཏེ། ནང་དུ་དེ་ཁོ་ན་ཉིད་་
བསྒོམ་པས་བླ་མ་ལ་མི་ཕྱེད་པའི་དྭང་པའི་དད་པའང་འབྱུང་བས་སོ། ། །ཞབས་པད་ལ་་་་་
བཏུད་དེ་ཞེས་པ་ནི། ཞབས་ཀྱི་འོག་ན་གདན་པདྨོ་ཡོད་པས་དེ་ལ་ཕྱག་བྱས་ན་སྐུ་ལུས་་་་
ཐམས་ཅད་ལ་ཕྱག་བྱས་པར་འགྱུར་བས་སོ།། ༈ ལམ་འབྲས་ཞེས་པ་ནི། ལམ་ལ་་
རྣམ་གྲངས་ཀྱི་ཚུལ་གྱིས་བརྒྱད་དེ། འཇིག་རྟེན་པ་དང༌། འཇིག་རྟེན་ལས་འདས་པའི་
ལམ་གཉིས། འཁོར་ལོ་འཆམ་པ་དང༌། འཁོར་ལོ་བསྐོར་བའི་ལམ་གཉིས། དྲོད་་་
ཀྱིས་བསྡུས་པ་དང༌། རྟགས་ཀྱིས་བསྡུས་པའི་ལམ་གཉིས། ཡེ་ཤེས་འག་ལྡོག་་་་་
དང༌༑ རྣམ་རྟོག་འཇུག་ལྡོག་གི་ལམ་གཉིས་སོ།། ༈ འབྲས་བུ་ནི་བདག་ཉིད་ལ་་་་་
ཚོགས་རྫོགས་ཤིང་རྟེན་འབྲེལ་འགྲིག་པའི་ཆེ་བ་སྐུ་ལྔ་རང་བཞིན་ལྷུན་གྲུབ་ཀྱིས་སངས་་་་
རྒྱས་དང༌། གཞན་ལ་ཚོགས་རྫོགས་ཤིང་རྟེན་འབྲེལ་འགྲིག་པའི་ཆེ་བ་ལོང་བས་མིག་་་་་
གིས་མཐོང་བ་དང་། བྱང་ཆུབ་སེམས་དཔའ་ས་ནས་སར་འཕར་བ་ལ་སོགས་པ་དུ་མའོ། །
143

བདག་གཞན་གཉིས་ཀའི་ཆེ་བ་འཁོར་ཚོམ་བུ་དང་བཅས་ཏེ་འཚང་རྒྱ་བའོ། །དེ་བས་ན་་་
ལམ་འབྲས་བུ་དང་བཅས་པའི་གདམས་ངག་ཅེས་བྱ་སྟེ། ལམ་གྱི་སྟེང་དུ་འབྲས་བུའི་་་་་་
ཆོས་ཐམས་ཅད་ཐོབ་རུང་དུ་གནས་པའོ། །འབྲས་བུ་ལམ་དང་བཅས་པའི་གདམས་ངག་
ཅེས་བྱ་སྟེ། འབྲས་བུའི་སྟེང་ན་ལམ་གྱི་ཆོས་ཐམས་ཅད་གནས་གྱུར་གྱི་ཚུལ་གྱིས་གནས་
པའོ༑ །གཅིག་ཤེས་པས་མང་པོ་ཤེས་པའི་གདམས་ངག་ཅེས་བྱ་སྟེ།
འདི་ཉིད་ཤེས་་་་
ན་ཏིང་ངེ་འཛིན་གྱི་རྒྱུ་གཙོ་བོ་ཡང་ཤེས་པས། འབྲས་བུ། ས་མཚམས། དྲོད་་་་་་་
རྟགས་མ་སྐྱེས་པ་བསྐྱེད་པ་དང༌། སྐྱེས་པ་བོགས་དབྱུང་བ་ལ་སོགས་པ་ཤེས་པའོ། །
སྐྱོན་ཡོན་ཏན་དུ་སློང་བའི་གདམས་ངག་ཅེས་ཀྱང་བྱ་སྟེ། ལུས་ཀྱི་ན་ཚ་དང༌། སེམས་་
ཀྱི་སྡུག་བསྔལ་ལ་སོགས་པ་གཞན་སྐྱོན་དུ་བྱེད་ཀྱང་འདིར་ཡོན་ཏན་དུ་བྱེད་པའོ། །བར་
ཆད་དངོས་གྲུབ་ཏུ་ལེན་པའི་གདམས་ངག་ཅེས་ཀྱང་བྱ་སྟེ། སྲིན་པོས་བརྡེག་པ་དང་།
ཤ་ཟས་རྨུགས་པ་ལ་སོགས་པ་གཞན་བར་ཆད་དུ་བྱེད་པ་ལ་འདིར་དངོས་གྲུབ་ཏུ་བྱེད་པའོ། །
གསེར་འགྱུར་གྱི་རྩི་ལྟ་བུའི་གདམས་ངག་ཅེས་ཀྱང་བྱ་སྟེ། མ་དག་པའི་ཕུང་པོ་ཁམས་་་་་
དང་སྐྱེ་མཆེད་ཐམས་ཅད་དག་པ་ཡེ་ཤེས་སུ་བསྒྱུར་བའོ། །གཞན་ཡང་ཏིང་ངེ་འཛིན་ངོ་་་་
ཤེས་པས་བསམ་གཏན་གྱི་གེགས་སེལ་བ་དང༌། བར་ཆད་ངོ་ཤེས་པས་བདུད་ཀྱི་གེགས་
སེལ་བ་དང༌། རྩ་བ་རྡོ་རྗེའི་ཚིག་ལྟ་བུ་དང༌། སྡེ་སྣོད་གསུམ་གྱི་དེ་ཉིད་ཤེས་པ་དང༌།
ཡིད་བཞིན་གྱི་ནོར་བུ་རིན་པོ་ཆེ་ལྟ་བུའི་གདམས་ངག་ཅེས་བྱའོ། །གསུང་མདོ་ཞེས་པ་་་་་
ནི༑ ཚིག་ཉུང་ལ་གཟུང་བདེ་བ་སྟོན་པས་སོ། །བྲི་བར་བྱ་ཞེས་པ་ནི། རྗེ་བཙུན་རྡོ་་་
རྗེ་བདག་མེད་མའི་གསུང་པ་ལ་མང་ཉུང་དབྲི་བསྣན་མེད་པའོ༎
༈ གཉིས་པ་གཞུང་དངོས་ལ་ཡང་གསུམ་སྟེ། གཞུང་ཚོམ་བུར་བཅད་པ་དང༌།
དོན་གྱི་འབྲེལ་རྩི་བ་དང༌། གཞུང་དངོས་སོ། །དང་པོ་གཞུང་ཚོམ་བུར་བཅད་པ་ལ།
ལམ་རྒྱས་འབྲིང་གསུམ་དུ་བསྟན་པ་དང༌། ཟབ་འབྲིང་གསུམ་དུ་བསྟན་པའོ། །དང་་་་
པོ་ལམ་རྒྱས་པ་ལ་གསུམ་ལས་ཕྱེ་བའི་གཙོ་བོ་བཅོ་བརྒྱད་དོ། །གསུམ་གྱི་དང་པོ་ནི།
འཁོར་འདས་ཐུན་མོང་གི་ལམ་ལ། སྣང་བ་གསུམ་དུ་བསྟན་པའི་ལམ། རྒྱུད་གསུམ་་
དང་༑ ཚད་མ་བཞི་དང་། གདམས་ངག་དྲུག་དང༌། སྙན་བརྒྱུད་བཞི་དང་། རྟེན་
144

འབྲེལ་ལྔར་བསྟན་པའི་ལམ་དང༌། ཐབས་ཤེས་རབ་ཀྱི་ཕྱོགས་སུ་ལྷུང་བའི་སྲུང་བ་སུམ་
ཅུའོ༑ །འཁོར་ལོ་འཆམ་པ་འཇིག་རྟེན་པའི་ལམ་ལ། ཏིང་ངེ་འཛིན་སྐྱེ་བའི་རྒྱུ་མདོར་་་
བསྟན་པ། མདོར་བསྡུས་ཏེ་རྒྱས་པར་བསྟན། རེ་དོགས་དང་བྲལ་བའི་ལམ་བསྟན།
སད་པ་བཞིར་བསྟན། དྲན་པ་ཉེ་བར་གཞག་པ་བཞིས་རྒྱུ་བསྟན། ཡང་དག་པར་སྤོང་
བ་བཞིས་འབྲས་བུ་བསྟན། ཏིང་ངེ་འཛིན་ཐམས་ཅད་ཀྱི་མཇུག་བསྡུད་བསྟན་པའོ། །
འཇིག་རྟེན་ལས་འདས་པའི་ལམ་ལ། རྒྱུ་བསྟན་པ་དང༌། རྟགས་བསྟན་པ་དང༌།
འབྲས་བུ་བསྟན་པ་དང༌། མཇུག་བསྡུད་བསྟན་པའོ། །ལམ་འབྲིང་པོ་ལ་ཏིང་ངེ་་་་་་་
འཛིན་ཉིད། ཏིང་ངེ་འཛིན་གྱི་རྒྱུ། ས་མཚམས། དྲོད་རྟགས། འབྲས་བུ་བསྟན་་་
པའོ༑ །ལམ་བསྡུས་པ་ལ་མཚན་ཉིད་སྣ་ཚོགས་ཀྱི་ཏིང་ངེ་འཛིན། རང་བཞིན་སྟོང་་་་་་
པའི་ཏིང་ངེ་འཛིན། ངོ་བོ་ཟུང་འཇུག་གི་ཏིང་ངེ་འཛིན་ཏེ་ལམ་རྒྱས་བསྡུས་གསུམ་དུ་་
བསྟན་པའོ། །ལམ་ཟབ་འབྲིང་གསུམ་དུ་བསྟན་པ་ནི། ལམ་ཟབ་མོ་བླ་མའི་ལམ་་་
གྱིས་འགྲོ་བ། འབྲིང་པོ་དམ་ཚིག་དང་སྡོམ་པ། ཐ་མ་ལུས་སོ་སོར་བརྟགས་པའི་
འགོག་པའོ། །གཉིས་པ་དོན་གྱི་འབྲེལ་བརྩི་བ་ལ། ལམ་ཁྲིད་ལུགས་གསུམ་དང༌།
བགྲོད་ལུགས་གཉིས་སོ། །དང་པོ་རླུང་དང་ཡི་གེ་དང༌། ཁམས་བདུད་རྩིས་ལམ་ཁྲིད་་
པའོ༑ །དེ་ཡང་ཁམས་འདུས་པ་དང་པོ་ལ་གནོད་པ་སྐྱེལ་བའི་རླུང་། བར་པ་ལ་ཕན་་་་
གནོད་མེད་པའི་རླུང༌། ཐ་མ་ལ་ཕན་འདོགས་པའི་རླུང་གིས་ལམ་ཁྲིད་དེས་འཇིག་རྟེན་་་་
པའི་ལམ་ཆོད། འཇིག་རྟེན་ལས་འདས་པའི་ལམ། བུམ་དབང་གི་ས་དྲུག་ལ་ཟག་པ་་་
མེད་པའི་རླུང་གིས་ལམ་ཁྲིད། གསང་དབང་གི་ས་བཞི་ལ་དབང་པོ་ལྔའི། ཤེས་རབ་་་
ཡེ་ཤེས་ཀྱི་ས་གཉིས་ལ་སྟོབས་ལྔའི། དབང་བཞི་པའི་ས་ཕྱེད་ལ་སྲོག་དང་རྩོལ་བ་རབ་་་
ཏུ་ཐིམ་པའི་རླུང་གིས་ལམ་ཁྲིད་ནས་ཡེ་ཤེས་ཀྱི་རླུང་དུ་གནས་གྱུར་ནས་འགྲོ། ཡི་གེས་་་་
ལམ་ཁྲིད་པ་ཁམས་འདུས་པ་དང་པོ་ལ། མ་ངེས་པ་འཁྲུལ་སྣང་དུ་འཆར་བའི་ཡི་གེས་་་་་
ལམ་ཁྲིད། བར་པ་ལ་ངེས་པ་མཐོང་སྣང་དུ། ཐ་མ་ལ་ཤིན་ཏུ་ངེས་པ་གསལ་སྣང་དུ་་་་
འཆར་བའི་ཡི་གེས་ལམ་ཁྲིད་དེས་འཇིག་རྟེན་པའི་ལམ་ཆོད། འཇིག་རྟེན་ལས་འདས་་་་་
པའི་ལམ། བུམ་དབང་གི་ས་དྲུག་ལ་ཡི་གེའི་སྟོབས་ཅུང་ཟད་དག་པས་ལམ་ཁྲིད།
145

གསང་དབང་གི་ས་བཞི་ལ་དག་པས་ལམ་ཁྲིད། ཤེས་རབ་ཡེ་ཤེས་ཀྱི་ས་གཉིས་ལ་དག་་
པ་ཆེན་པོས་ལམ་ཁྲིད། དབང་བཞི་པའི་ས་ཕྱེད་ལ་དག་པའི་དག་པ་ཆེན་པོས་ལམ་ཁྲིད་་
ནས་མི་ཤིག་པའི་ཡི་གེ་ཨ་ན་ཧ་ཏ་ར་གནས་གྱུར་ནས་འགྲོ། ཁམས་བདུད་རྩིས་ལམ་་་་་་
ཁྲིད་པ་ལ། ཁམས་འདུས་པ་དང་པོ་ལ་ཐིག་ལེ་དྭངས་སྙིགས་མ་ཕྱེད་པས་ལམ་ཁྲིད།
བར་པ་ལ་ཅུང་ཟད་དྭངས་པས་ལམ་ཁྲིད། ཐ་མ་ལ་ཕལ་ཆེར་དྭངས་པས་ལམ་ཁྲིད་དེས་་
འཇིག་རྟེན་པའི་ལམ་ཆོད། འཇིག་རྟེན་ལས་འདས་པའི་ལམ། བུམ་དབང་གི་ས་དྲུག་
ལ་བདུད་རྩིའི་བཅུད་ཀྱིས་ལམ་ཁྲིད། གསང་དབང་གི་ས་བཞི་ལ་ཅུང་ཟད་དྭངས་པས་་་་་
ལམ་ཁྲིད། ཤེས་རབ་ཡེ་ཤེས་ཀྱི་ས་གཉིས་ལ་དྭངས་མ་ཆེན་པོས་ལམ་ཁྲིད། དབང་་་་
བཞི་པའི་ས་ཕྱེད་ལ་དྭངས་མའི་དྭངས་མ་ཆེན་པོས་ལམ་ཁྲིད་ནས་ཡེ་ཤེས་ཀྱི་བདུད་རྩིར་་་་་
གནས་གྱུར་ནས་འགྲོའོ། །བགྲོད་ལུགས་གཉིས་ནི། ལམ་ལྔ་ལྟར་ལམ་བགྲོད་པ་་་་་
དང༌༑ བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ལྟར་ལམ་བགྲོད་པའོ། །དང་པོ་་་་
ནི༑ ཚོགས་ལམ་ཆུང་ངུའི་དུས་སུ་དྲན་པ་ཉེ་བར་གཞག་པ་བཞི། འབྲིང་པོའི་དུས་སུ་་་
ཡང་དག་པར་སྤོང་བ་བཞི། ཆེན་པོའི་དུས་སུ་རྫུ་འཕྲུལ་གྱི་རྐང་པ་བཞི། སྦྱོར་ལམ་་་་་
དྲོད་དང་རྩེ་མོའི་དུས་སུ་དབང་པོ་ལྔ། བཟོད་པ་ཆོས་མཆོག་གི་དུས་སུ་སྟོབས་ལྔ།
མཐོང་ལམ་བྱང་ཆུབ་ཀྱི་ཡན་ལག་བདུན། བསྒོམ་ལམ་འཕགས་པའི་ལམ་ཡན་ལག་་་་་་
བརྒྱད་དེ་དེ་དག་ནི་ལམ་གྱི་ཚོང་ཁང་ལྟ་བུའོ། །གཉིས་པ་ལ་ཁམས་འདུས་པ་གསུམ་་་་་་
དང་གྲུབ་མཐའ་བཞིའོ། །དེ་ཡང་ཁམས་འདུས་པ་དང་པོ་ལ་སྣང་བ་དགྲར་ལངས་ཀྱི་་་་
གཉེན་པོར་རྫུ་འཕྲུལ་གྱི་རྐང་པ་བཞི། བར་པ་ལ་དྲན་པ་ཉེ་བར་གཞག་པ་བཞི། ཐ་་་་
མ་ལ་ཡང་དག་པར་སྤོང་བ་བཞི་དེས་འཇིག་རྟེན་པའི་ལམ་ཆོད། འཇིག་རྟེན་ལས་་་་་་
འདས་པའི་ལམ། བུམ་དབང་གི་ས་དྲུག་ལ་བྱང་ཆུབ་ཀྱི་ཡན་ལག་བདུན། གསང་་་་་
དབང་གི་ས་བཞི་ལ་དབང་པོ་ལྔ། ཤེས་རབ་ཡེ་ཤེས་ཀྱི་ས་གཉིས་ལ་སྟོབས་ལྔ།
དབང་བཞི་པའི་ས་ཕྱེད་ལ་འཕགས་པའི་ལམ་ཡན་ལག་བརྒྱད་དེ་དེ་དག་ནི་དེད་དཔོན་ལྟ་་་
བུའི་ལམ་མོ།།
༈ གསུམ་པ་གཞུང་དངོས་ཀྱི་ཐོག་མར་འཁོར་འདས་ཐུན་མོང་གི་ལམ་བསྟན།
146

དེ་ལའང་བདུན་ལས་དང་པོ་སྣར་བ་གསུམ་དུ་བསྟན་པའི་ལམ་ནི།
མ་དག་པའི་སྣང་བ། ཉམས་ཀྱི་སྣང་བ། དག་པའི་སྣང་བའོ། །དེ་དག་ལ་་་
གསུམ་གསུམ་སྟེ། རྟེན་གང་ཡིན་པ་དང༌། རྒྱུ་དང་སྣང་བ་ཉིད་གང་ཡིན་པའོ། །དེ་་
ལ་དང་པོ་མ་དག་པའི་སྣང་བའི་རྟེན་ནི། སེམས་ཅན་ལ་ཞེས་པ་སྟེ། སྤྱིར་རིགས་དྲུག་
གིས་བསྡུས་པའི་སེམས་ཅན་ཁྱད་པར་དུ་གང་ཟག་གཅིག་གི་རྒྱུད་ལ་བརྩི་བའོ། རྒྱུ།རྒྱུ་ནི་་་
ཉོན་མོངས་པ་ལ་ཞེས་པས། ཉོན་མོངས་པ་དང་དེས་ཀུན་ནས་སློང་བའི་ལས་སོ། །
སྣང་བ་ནི། མ་དག་པའི་སྣང་བ་ཞེས་པ་སྟེ། འཁྲུལ་པའི་སྣང་བ་དང༌། ལས་ཀྱི་་་་་
སྣང་བའོ། །དེ་ཡང་སེམས་ཅན་མ་འཁྲུལ་པ་གཅིག་ཀྱང་མེད་ཀྱང་ལས་མཐུན་པ་ལ་སྣང་
བ་སྟབས་གཅིག་འབྱུང་སྟེ་དབྱར་ཆུ་རྫིང་གང་ལ་དཔེར་བརྗོད་པ་ལྟ་བུའོ།། ༈ གཉིས་་
པ་ཉམས་ཀྱི་སྣང་བའི་རྟེན་ནི། རྣལ་འབྱོར་པ་ལ་ཞེས་པ་སྟེ། རྡོ་རྗེའི་ལུས་སྐྱོན་མེད་་་་་
པ་ཐོབ་ཅིང་དབང་བཞིས་རྒྱུད་ཡོངས་སུ་སྦྱངས་པ་ཉམས་ཅི་རིགས་པར་རྒྱུད་ལ་སྐྱེས་པའོ། །
རྒྱུ་ནི། ཏིང་ངེ་འཛིན་ལ་ཞེས་པ་སྟེ། རྩ་ཡི་གེའི་ཕོ་བྲང་དུ་རླུང་སེམས་འདུས་པའོ། །
སྣང་བ་ཉིད་ནི། ཉམས་ཀྱི་སྣང་བ་ཞེས་པ་སྟེ། འདི་དག་ལ། ལམ། ཉམས།
རྟེན་འབྲེལ། དྲོད། ཏིང་ངེ་འཛིན། དེ་དག་གསུམ་དུ་བསྲེལ་ཏེ་མདོར་ན་ཉམས་ཀྱི་་
སྣང་བ་བཅོ་ལྔའོ། །དེ་ལ་ལམ་གསུམ་ནི། ཡུལ་གང་ཡང་རུང་བ་སྤྱན་དབུས་མ་ལྟ་བུ་་་
ལ་སེམས་གཏད་ནས་བསྒོམ་པས། རྣམ་རྟོག་གཞན་གྱི་གེགས་བྱེད་པས་འཇུག་པ་སེལ་་་
བའི་ལམ། བསྒོམ་པའི་ཡུལ་ཡང་མེད་པར་སོང་བ་ཆགས་པ་གཅོད་པའི་ལམ། དུ་བ་་་
ལྟ་བུའམ་བན་བུན་སྣ་ཚོགས་སུ་སྣང་བ་བྱང་ཆུབ་ཆེན་པོའི་ལམ་སྟེ་ལམ་གསུམ་དུ་བསྲེལ་་་་་
བའོ༑ །གཉིས་པ་ནི། ལུས་ལ་བདེ་བ་སྡུག་བསྔལ་བ་གང་བྱུང་ཡང་ལུས་ཉམས།
སེམས་ལ་བདེ་སིང་བ་གདུང་བ་ལ་སོགས་པ་གང་བྱུང་ཡང་སེམས་ཉམས། དེ་གཉིད་ཀྱི་་
རྐྱེན་གྱིས་རྨི་ལམ་དང་གསུམ་དུ་འབྱུང་བས་ཉམས་གསུམ་དུ་བསྲེལ་ལོ། །གསུམ་པ་ནི།
རྣམ་རྟོག་སྔོན་དུ་སོང་བའི་དྲོད་དེ། དེ་ནི་མགོ་བོ་ཞིག་ན་རུ་ཡོང་ངམ་སྙམ་ཙ་ན་བསྒོམ་་་་་
པའི་དུས་སུ་ན་ཀཾ་བྱུང་བ་ལྟ་བུའོ། །ཐིག་ལེ་འབར་ཞིང་བརྟན་པའི་དྲོད་ནི་སྟོང་གསུམ་གྱི་
ཉི་མ་དང་ཟླ་བ་མཐོང་བ་ལ་སོགས་པའོ། །རྒྱལ་བ་རིགས་ལྔ་མཐོང་བ་ལ་སོགས་པ་་་་་
147

ཁམས་དགུ་འདུས་པའི་དྲོད་དེ་དྲོད་གསུམ་དུ་བསྲེལ་ལོ། །བཞི་པ་ནི། མཆོངས་བ་་་་་
དང་རྒྱུག་པ་ལ་སོགས་པ་རླུང་ལོག་གི་རྟེན་འབྲེལ། རིགས་ལྔ་མཐོང་བ་ལ་སོགས་པ་་་་་་
མཐོང་སྣང་གི་རྟེན་འབྲེལ། གཉིད་ཀྱི་རྐྱེན་གྱིས་རྨི་ལམ་དུ་བྱུང་བ་རྨི་ལམ་གྱི་རྟེན་འབྲེལ་་
ཏེ་རྟེན་འབྲེལ་གསུམ་དུ་བསྲེལ་ལོ། །ལྔ་པ་ནི། སྣང་ཕྱོགས་ཀྱི་ཉམས་ཐམས་ཅད་
མཚན་ཉིད་སྣ་ཚོགས་ཀྱི་ཏིང་ངེ་འཛིན། སྟོང་ཕྱོགས་ཀྱི་ཉམས་ཐམས་ཅད་རང་བཞིན་་་་
སྟོང་པའི་ཏིང་ངེ་འཛིན། དེ་གཉིས་དབྱེར་མེད་པ་ངོ་བོ་ཟུང་འཇུག་གི་ཏིང་ངེ་འཛིན་ཏེ་
ཏིང་ངེ་འཛིན་གསུམ་དུ་བསྲེལ་ལོ།། ༈ གསུམ་པ་དག་པའི་སྣང་བའི་རྟེན་ནི། བདེ་་
བར་གཤེགས་པ་ལ་ཞེས་པ་སྟེ། དེ་ལ་བཞི་ཕྱི་དབྱིབས་ཀྱི་བདེ་བར་གཤེགས་པ་ནི་བུམ་་
དབང་གི་ལམ་བདེ་བ་ནས་འབྲས་བུ་བདེ་བར་གཤེགས་པའོ། །ནང་སྔགས་ཀྱི་ནི་གསང་་
དབང་གི་ལམ་བདེ་བ་ནས་འབྲས་བུ་བདེ་བར། གསང་བ་དབང་གི་ནི་དཀྱིལ་འཁོར་་་་་
འཁོར་ལོའི་ལམ་བདེ་བ